Saluton Radaranoj! It’s hard to believe that September is here already! Even though it should be November rather than September according to the breakdown of the word (sept stands for 7 while nov stands for 9), thanks Emperor Augustus; but, a conversation for a different day! We hope you enjoy this edition! Special thank you to Radarano Brijako for their article this week!
#000002
Mi estas juna esperantisto el Francujo.
#000004
Ĵaŭde la 11-an de aŭgusto, mi alvenis al Montrealo kaj ekpartoprenis la 107-an Universalan Kongreson de Esperanto, kiu komenciĝis la 6-an de aŭgusto. Mi partoprenis dum nur kelketaj tagoj tamen akiris nerforgeseblan sperton. Tio estis mia unua partoprenado en ĉeesta Esperanto-kongreso.
#000005
Internaciaj kongresoj estas unuj el la malmultaj okazoj, preskaŭ la solaj, kiuj videbligas Esperanton en la publika spaco. Tial la unua sento kiun mi havis estis fiero vidante la emblemojn de la kongreso en la publika konstruaĵo (tiu de UQAM, Kebekia Universitato en Montrealo) kie troviĝis la kongresejo, aŭdante Esperanton kaj vidante surstrate la sakojn oferitajn al la partoprenantoj. Tiom da pruvoj pri la viveco de la lingvo.
#000006
Enirante la kongresejon, mi ĝojis vidi ke malgraŭ mia malfrueco la organizantoj plu kapablis bonvenigi nove alvenintajn partoprenantojn per la necesa nomŝildeto kaj la menciita kongressako, surprize donacplena.
#000007
Pro malbona funkcio de la kongreseja Vi-Fio mi ne povis ĝui la uzadon de la unua kongresa apo en la historio de la UK-oj disponebligitan de la organizantoj, sed mi povis elturniĝi per la malnova metodo: la kongresa libro enhavas la tutan programon kun la horaro, la lokoj, ktp.
#000008
La programo enhavis sufiĉe multajn prezentojn pri la montreala/kebekia/kanada kulturoj kaj historioj. Tiel UK estas ankaŭ taŭga maniero scii pli pri la vizitata loko.
#000009
Hazarde trairante la kongresejon, mi eniris la kinejon. La filmo estis dokumentfilmo pri Leonard Cohen, fama montrealano. Mi ne sciis pri lia montrealaneco, kaj konis lin pli kiel kantiston ol kiel poeton. Nerekte, la filmo estas ankaŭ interesa ĉar ĝi videbligas Montrealon tiel kiel ĝi estis en la 1960-jaroj.
#000010
Sekve mi ĉeestis “aŭtoran duonhoron”, programero en kiu aŭtoro, ĉi-foje pli ekzakte tradukinto, prezentas sian verkon. Mi tiel aŭdis pri fama kanada literaturaĵo, Anna de Verdaj Gabloj, kiu temas pri la malfacila vivo de orfino, la titola Anna. Ĝi estis unufoje publikigita en 1908, kaj Esperanto ekestis, laŭ mia memoro, unu el la pli ol 40 lingvoj al kiuj la libro estis tradukita danke al la tradukinto.
#000011
Poste, mi eniris alian lokon por aŭskulti la finon de prelego pri Paralela Universo, Esperanta eventaro kiu okazas ĉiujare, ĉie en la mondo, la 3-an sabaton de aŭgusto. Estis interesa aŭdi la preleganton prezenti siajn spertojn kaj konsilojn.
#000012
En Esperantujo, la interpretista seĝo servas nur kiel tablo por dokumentoj
#000013
Vespere, mi vizitis la “imperian teatron” de Montrealo, je malpli ol unu kilometro de la kongresejo. Mi tie spektis la teatraĵon “1910”, pri esperantista tempovojaĝanto el la 1920-jaroj kiu rakontas sian sperton kun Zamenhof en Nordameriko en 1910, kiam la iniciatinto de nia lingvo ĉeestis la unuan (kaj ĝis 2022, la solan) kongreson kiu okazis en Nordameriko, en la usona ĉefurbo Vaŝingtono, kaj poste vojaĝis al Montrealo por viziti familianojn. Mi ĝuis tiun-ĉi teatraĵon, sed trovis bedaŭrindea tion ke la entuziasma aktoro Andrew Sly ludis sole dum preskaŭ la tuta tempo.
#000014
Poste, mi tre ĝuis la Esperantigon de kantoj el la franckebekia muzikalo Starmania, renomita Esperante Stelmani’. Kantis Gijom’ Armid’ kaj aliaj talentuloj. Kelkaj kantoj el tiu muzikalo de la 1970-jaroj plu estas famaj hodiaŭ en Francujo.
#000015
La postan tagon, mi ĉeestis prelegon pri kanada muziko, franclingva kaj anglalingva, kaj poste aparte interesan prelegon pri lingva politiko en Montrealo, Kebekio kaj Kanado. En Montrealo kaj apude loĝas pli ol 4 milionoj da homoj, alivorte la duono de la kebekia loĝantaro, kaj tiel la lingva situacio de Montrealo estas gravega por Kebekio, kies propra situacio estas grava por Kanado, ĉar ĝi estas ties sola plejparte franclingva provinco.
#000016
Armel Amiot muzikante “Banĝo Esperanto”.
#000019
Hiphopo kaj kiel muzika ĝenro kaj kiel kulturo estis formita dum la 1970-aj jaroj kiam loĝejaraj festoj iĝis pli kaj pli popularaj en Novjorko, partikulare inter afrikusonaj junuloj loĝantaj en Bronkso. Sed, nuntempre ĝi klare ne estas ligita al Novjorko, legu pli pri kiel ĝi kreskiĝis!
#000023
EN-EO: Despite years of taking classes, Rachel was no closer to learning how to play the classical guitar.
#000025
Send in your translations to !
#000027
Send us an email at if you have any feedback on our posts, website, or social media outlets or if you're interested in contributing (almost all of the tasks will take less than a few minutes to complete, and we would really appreciate the help!).
#000029
Be the first to know when the latest Radaro Report is released!
#000030
We don’t spam! Read our privacy policy for more info.
#000031
Done! Check your inbox or spam folder to confirm your subscription.
#000032